જે હિન્દુઓ તેમના ઘરમાં ઈશ્વરની હાજરીમાં માને છે તે સ્વભાવિક રીતે જ તેમનું સન્માન કરે, તેમને ભોજન ધરે. તેઓ પ્રેમથી ભગવાનના ચિત્ર સમક્ષ અન્ન મુકી, બારણું બંધ કરી ઈશ્વર અને દેવોને ધરાવે છે. ગુરૂદેવે નીરખ્યું "ઈશ્વર અને દેવો ભોજનનો આનંદ લે છે. તેઓ અન્નમાંથી પ્રાણ અને શક્તિ આત્મસાત્ કરે છે. ઘરમાં બધા જમી લે પછી ભગવાનની થાળીમાં જે હોય તે પ્રસાદને આશિર્વાદથી ભરપૂર નૈવદ્ય તરીકે બધા ખાય છે. ભગવાનને માત્ર ઔપચારિક રીતે જ નહીં પણ ઘરના સૌથી ભૂખ્યા સભ્યની જેમ અન્ન ધરવામાં આવે છે. અલબત્ત ભગવાન અને દેવો હંમેશા માત્ર પૂજાના ઓરડામાં જ નથી રહેતા. તેઓ આમતેમ આખા ઘરમાં ફરતા હોય છે, કુટુંબીજનો, મિત્રો અને મહેમાનને ધ્યાનથી જુએ છે અને વાતો સાંભળે છે. કુટુંબીજનોને ઈશ્વરનો અવાજ તેમના પોતાના અંતરના અવાજ તરીકે સરળતાથી સાંભળાય છે કારણ કે તેઓ ઈશ્વરના ઘરમાં રહે છે નહીં કે ઈશ્વર તેમના ઘરમાં."